Document ID: /fineweb-2-swissfilter-quality_10-filterrobots/filtered/01308.jsonl.gz/1523

Lajme
Ambasada gjermane përgatitet për lehtësimin e marrjes së vizave
Meqenëse shumë punëtorë nga Kosova dhe Shqipëria kërkojnë viza pune në Gjermani, kjo e fundit ka sfiduar durimin e shqiptarëve për shkak të pritjes së gjatë në ambasadat gjermane.
Mirëpo, Ministria e Jashtme e Gjermanisë ka bërë të ditur për Deutsche Welle se do të ketë përmirësime.
Këshilli Federal në Gjermani ka trajtuar paketën e emigracionit. Në qershor të 2019 ligji për emigracionin e fuqisë punëtore u miratua në Parlamentin gjerman. Qeveria e kancelares Angela Merkel miratoi dy projektligje për imigrimin e punëtorëve të kualifikuar dhe pritet që në vitin 2020 të dalin në fuqi.
Ambasada e Gjermanisë në Prishtinë brenda një viti ka bërë të ditur se ka lëshuar 13 mijë viza pune për kosovarët.
Thuhet se deri tani disa qindra-mijëra punëtorë nga vendet e Ballkanit Perëndimor kanë shkuar në Gjermani të punojnë përmes Rregullores së Ballkanit të Qeverisë gjermane. Nga ekspertët ajo shihet si sukses i madh që po përmbush nevojat e tregut gjerman të punës.
Sipas Institutit të Ekonomisë Gjermane (IW) në fillim të këtij viti kanë qenë të regjistruar afër 100.000 vetë nga vendet e Ballkanit Perëndimor që punojnë në punë të thjeshta në Gjermani dhe 60.000 të tjerë që kanë gjetur punë të kualifikuara. Por kjo rregullore e posaçme e qeverisë gjermane, e cila u ofrua si mundësi për të reduktuar numrin e refugjatëve nga vendet e Ballkanit në vitin 2015, përfundon në vitin 2020.
Ligji për fuqin punëtore në Gjermani pritet të hyjë në fuqi me 1 janar, i cili rregullon me detaje ardhjen e fuqisë punëtore nga vendet jashtë BE-së. Për herë të parë mund të vish në Gjermani edhe me një vizë 6 mujore për të kërkuar punë duke i mbuluar personalisht shpenzimet për këtë periudhë. Përveç kësaj të rinjtë nën moshën 25 vjeç që kanë mbaruar shkollën, mund të vijnë për të kërkuar një vend kualifikimi për deri në gjashtë muaj, nëse matura e tyre i kualifikon për shkollë të lartë, nëse njohin gjermanishten në nivelin B2 dhe e sigurojnë vetë jetesën në këtë kohë.
Meqenëse Gjermania po ndjek një politikë të hapur në drejtim të sigurimit të fuqisë punëtore nga jashtë, realisht rruga e ardhjes si punëtor i rregullt në këtë vend është shumë e gjatë. Viza është kthyer në pengesën kryesore për ardhjen në kohë të fuqisë së kualifikuar punëtore për sipërmarrjet gjermane. Deri në një vit e më shumë presin aplikuesit për vizë vetëm për marrjen e një orari për futjen e dokumenteve në ambasadat gjermane në vendet e Ballkanit.
Dhoma Gjermane e Industrisë dhe Tregtisë, (DIHK) e ka kritikuar së fundmi fenomenin e tejzgjatur të pritjes për vizë.
Ekonomia gjermane ka pritshmëri të larta nga ligji për ardhjen e fuqisë punëtore, thuhet nga ky institucion.
Nga ana tjetër, Ministria e Jashtme gjermane ka reaguar se janë duke punuar intensivisht për lehtësira për marrjen e vizave të punës në Gjermani.
“Ministria e Jashtme së bashku me aktorët e tjerë të përfshirë në procesin e vizës po përgatitet intensivisht para hyrjes në fuqi të ligjit për fuqinë e kualifikuar punëtore. Qëllimi i masave të ndryshme janë përmirësime të tjera në drejtim të eficiencës dhe mirësjelljes ndaj aplikuesve në procesin e vizës – kjo përmes zgjerimit të kapaciteteve, digjitalizimit të mëtejshëm dhe masave konkrete për zvogëlimin e procesit administrativ në procedurën e marrjes së vizës”.
Sipas zyrës së shtypit të Ministrisë së Jashtme Gjermane si rregull kërkohet që të interesuarit të kenë një njohje zyrtare të profesionit e menjëherë pas kësaj mund të kërkojnë vizë. Tani planifikohet të ngrihet një zyrë qendrore shërbimi për fuqinë punëtore që kërkon njohjen e kualifikimit. “Kjo qendër shërbimi do të këshillojë aplikuesit në vendet ku janë dhe do t’i shoqërojë ata në procedura përkatëse”, thuhet nga Ministria e Jashtme gjermane, përcjell albinfo.ch.
Të ngjashme
Kërkohej nga Interpoli i Gjermanisë, 27-vjeçari nga Kosova arrestohet në Bllacë
Të tjera nga Lajme
E-Diaspora
-
“Women Alb World” organizon takim për fuqizimin e gruas shqiptare në biznes Fuqizimi i grave në biznes, i rëndësishëm për zhvillimin ekonomik nëpërmjet sipërmarrjes ...
-
Në Kopenhagë u festua 12-vjetori i Pavarësisë së Kosovës
-
Vjenë
30 muaj burg për nëpunësin austriak: U ka shitur leje qëndrimi 29 kosovarëve
-
Gjithçka gati: Koreografia e Eno Peçit bën hapjen e „Opernball“ sonte në Vjenë
-
A është mbajtur e izoluar shtetasja shqiptare nga partneri i saj në Zvicër?
Jeta në Zvicër
-
Gjykata zvicerane vendos që “Like” në Facebook “mund të jetë i paligjshëm” Në Zvicër mund të ndëshkoheni për ndarjen ose pëlqimin e postimeve të veçanta në mediat sociale...
-
Zvicër: 12 % më shumë kërkesa të azilit gjatë janarit
-
Dy vëllezër kosovarë, dy doktorë për një ditë në Zvicër
-
2021-2024
Zvicra dhuron mbi 11 miliardë franga për të ulur varfërinë në botë
-
Zvicra u vështirëson refugjatëve të njohur udhëtimin në vendet e prejardhjes